**ROMANIA**

**JUDETUL BRAILA**

**CONSILIUL LOCAL VICTORIA**

**PROCES-VERBAL**

**încheiat astăzi 10.06.2022**

 Astăzi, data de mai sus, ora 10,00 prin intermediul aplicaţiei electronice whatssapp, are loc şedinţa extraordinară a Consiliului local Victoria convocat de îndată de către primar prin Dispoziţia nr.187/09.06.2022 la care participă un număr de 13 consilieri locali din totalul de 13 în funcţie, îndeplinindu-se astfel cerinţa de majoritate din numărul total al consilierilor în funcţie pentru ca şedinţa să se poată desfăşura. D-l consilier Tătaru Marian-Dănuţ a confirmat prezenţa cu menţiunea ˝cu inscriere la cuvant, la alte probleme, cu interventie audio˝. Preşedinte al sedinţei de astăzi este d-l consilier local Gorgovan Paul.

 D-l secretar general al comunei Mihai Vasile delegat de către d-l primar Albu Costel cel care a convocat consilierii în şedinţă, supune la vot proiectul ordinii de zi :

 1. aprobarea procesului verbal al şedintei anterioare a consiliului local din 17.05.2022.

 2. proiect de hotărâre nr. 42/09.06.2022 privind insusirea inventarului bunurilor apartinand sistemului public de alimentare cu apa, aprobarea apartenentei la domeniul public al Comunei Victoria a bunurilor de retur inventariate, aprobarea trecerii din domeniul public in domeniul privat al Comunei a unor bunuri, in vederea scoaterii din functiune si casarii si aprobarea casarii acestora

 -iniţiator primar Albu Costel

 3. alte probleme.

 D-l consilier Tataru Marian-Dănuţ: Confirmati dl secretar, înscrierea la cuvant !

 D-l consilier Gorgovan Paul: Dl secretar nu poate confirma sau infirma înscrieri.

 D-l consilier Tataru Marian-Dănuţ: atunci d-l presedinte de şedinţă?

 Rezultatul votului:

**- 13 voturi pentru**

**-** niciun vot abţinere

- niciun vot împotrivă

 Ordinea de zi se aprobă cu unanimitate de voturi.

 D-l consilier Tataru Marian-Dănuţ: Nu mi-ati raspuns solicitarii, pentru inscrierea la cuvant !

 D-l consilier Gorgovan Paul: Orice înscriere la cuvânt va rog sa o faceți doar pt a susține amendamentele depuse.

 D-l consilier Tataru Marian-Dănuţ: LA ALTE PROBLEME !!! NU AM DEPUS AMENDAMENTE , VA ROG !

 **Se trece la punctul 1)** – Aprobarea procesului verbal al şedinţei anterioare a consiliului local din 17.05.2022.

 Rezultatul votului:

**- 7 voturi pentru**  - Bolboceanu Marin, Gorgovan Paul, Spînu Lenuţa, Dimache Daniel, Bărbatu Petrică, Grecu Lucica-Luminiţa, Giuglea Stefan

- 5 voturi abţinere - Neculai Felicia, Gorgovan Ionel, Mavrodin Eugen, Tătaru Marian-Dănuţ, Costea Marioara, Pungă Dumitru.

- 1 vot împotrivă – Pungă Dumitru

Se aprobă cu majoritate de voturi.

 **Se trece la punctul 2)**- proiect de hotărâre nr. 42/09.06.2022 privind insusirea inventarului bunurilor apartinand sistemului public de alimentare cu apa, aprobarea apartenentei la domeniul public al Comunei Victoria a bunurilor de retur inventariate, aprobarea trecerii din domeniul public in domeniul privat al Comunei a unor bunuri, in vederea scoaterii din functiune si casarii si aprobarea casarii acestora.

 Proiectul de hotărâre este iniţiat de dl primar Albu Costel şi este însoţit de raportul de specialitate al compartimentului contabilitate, patrimoniu, achiziţii publice şi de avizele consultative ale celor 3 comisii de specialitate ale consiliului local.

 D-l consilier Tătaru Marian-Dănuţ a depus o înregistrare audio.

 Constatând că nu mai sunt intervenţii din partea consilierilor, d-l presedinte de şedinţă supune la vot proiectul de hotărâre.

 D-l secretar general anunţă că pentru adoptarea hotărârii este nevoie de majoritate absolută adică votul majorităţii consilierilor locali în funcţie: **7 din 13.**

 Rezultatul votului:

**- 7 voturi pentru**  - Bolboceanu Marin, Gorgovan Paul, Spînu Lenuţa, Dimache Daniel, Bărbatu Petrică, Grecu Lucica-Luminiţa, Giuglea Stefan

**-** 6 voturi abţinere – Neculai Felicia, Gorgovan Ionel, Mavrodin Eugen. Tătaru Marian-Danuţ, Costea Marioara, Pungă Dumitru.

- niciun vot împotrivă

 In urma numărării voturilor a rezultat un număr de **7 voturi pentru**, îndeplinindu-se cerinţa de majoritate absolută, motiv pentru care proiectul de hotărâre nr. 42/09.06.2022 privind insusirea inventarului bunurilor apartinand sistemului public de alimentare cu apa, aprobarea apartenentei la domeniul public al Comunei Victoria a bunurilor de retur inventariate, aprobarea trecerii din domeniul public in domeniul privat al Comunei a unor bunuri, in vederea scoaterii din functiune si casarii si aprobarea casarii acestora **a fost adoptat.**

 D-l preşedinte de şedinţă Gorgovan Paul – declar şedinţa încheiată.

 **Preşedinte de şedinţă**

 **Consilier local Secretar general**

 **Paul Gorgovan Vasile Mihai**